open-index/open-wikipedia-markdown huggingface dataset:
เดดสเปซ (วิดีโอเกม)

***เดดสเปซ*** () เป็นวิดีโอเกมแนวสยองขวัญเอาชีวิตรอด พัฒนาโดยอีเอเรดวูดชอร์ส และจำหน่ายโดยอิเล็กทรอนิก อาตส์ วางจำหน่ายในเดือนตุลาคม 2008 สำหรับไมโครซอฟท์ วินโดวส์ เพลย์สเตชัน 3 เอกซ์บอกซ์ 360 และยังเป็นเกมแรกในแฟรนไชส์ *[[เดดสเปซ (แฟรนไชส์)|เดดสเปซ]]* และได้รับแรงบันดาลใจจากผลงานสยองขวัญเรื่องอื่นๆ โดยเฉพาะ *[[เรซิเดนต์อีวิล 4]]* และชุดเกม *[[ไซเลนต์ฮิลล์]]*

*เดดสเปซ* ถูกเซ็ดฉากอยู่บนยานอวกาศขุดที่ถูกบุกรุกโดยสัตว์ประหลาดที่เรียกว่า Necromorphs ซึ่งผู้เล่นจะได้สวมบทวิศวกรนามไอแซค คลากส์ จากมุมมองของบุคคลที่สาม ขณะที่เขาสำรวจยานอวกาศ ต่อสู้กับ Necromorphs และต่อสู้กับโรคจิตที่เพิ่มมากขึ้น ผู้เล่นจะได้สำรวจพื้นที่บนสถานีผ่านการเล่าเรื่องตามบท ไขปริศนา พร้อมทั้งค้นหากระสุนและอุปกรณ์เพื่อเอาชีวิตรอด

ตัวเกมเปิดตัวในต้นปี 2006 และเหมาะสมกับลำดับความสำคัญของอิเล็กทรอนิก อาตส์ ในการสร้างทรัพย์สินทางปัญญาใหม่ ตัวเกมรุ่นต้นแบบได้ถูกพัฒนาบนเครื่องเอกซ์บอกซ์รุ่นดั้งเดิมและใช้เวลา 18 เดือนในการพัฒนา ทีมงานมุ่งเป้าไปที่ความสมจริงและนวัตกรรมในการออกแบบ ในการไล่ตามเป้าหมายเหล่านี้ ทีมงานได้ลบจุดสปอว์นของศัตรูและตัดทอนรายละเอียดของระบบแสดงค่าเพื่อประโยชน์ในการนำเสนอข้อมูลในโลก การออกแบบเสียงที่สมจริงและน่าสะพรึงกลัวเป็นสิ่งสำคัญอันดับแรกในระหว่างการพัฒนา และบทเพลงของ Jason Graves ได้รับการกล่าวขานจากนักวิจารณ์ว่าสามารถปลุกให้เกิดความตึงเครียดและความไม่สบายใจได้สำเร็จ

*เดดสเปซ* เปิดตัวด้วยยอดขายที่ต่ำ แต่ในที่สุดก็สามารถขายได้กว่าหลายล้านชุดทั่วโลก ตัวเกมได้รับเสียงวิจารณ์แง่บวกเป็นอย่างยิ่งจากนักวิจารณ์ นักวิจารณ์ต่างชื่นชมบรรยากาศ รูปแบบการเล่น และการออกแบบเสียง อีกทั้งตัวเกมยังได้รับรางวัลและได้รับการเสนอชื่อเข้าชิงรางวัลอุตสาหกรรมหลายรางวัล และได้รับการจัดอันดับโดยนักข่าวว่าเป็นหนึ่งในวิดีโอเกมที่ยิ่งใหญ่ที่สุดที่เคยมีมา ตัวเกมยังมีภาคต่อถึงสองภาค (วางจำหน่ายในปี 2011 และ 2013) รวมถึงยังมีภาคแยก และสื่อที่เกี่ยวข้องอื่น ๆ รวมถึงหนังสือการ์ตูนภาคก่อนและภาพยนตร์แอนิเมชั่น และมีฉบับรีเมคซึ่งพัฒนาโดย EA Motive Studios โดยวางจำหน่ายในเดือนมกราคม 2023

## อ้างอิง

## แหล่งข้อมูลอื่น
* Official ''Dead Space'' website
* No Known Survivors, a *Dead Space* promotional site by EA

หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เดดสเปซ (ชุดเกม)
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมด้วยกราฟิกส์สามมิติ
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่มีปฏิปักษ์หญิง
รามาวดี นาคฉัตรีย์

**รามาวดี นาคฉัตรีย์** (สกุลเดิม: สิริสุขะ; เกิด 8 สิงหาคม พ.ศ. 2521) ชื่อเล่น **ปูเป้** เป็นนักแสดงและพิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

## ประวัติ
รามาวดี นาคฉัตรีย์ (สกุลเดิม สิริสุขะ) เกิดเมื่อวันที่ 8 สิงหาคม 2521 ที่อำเภอปัว จังหวัดน่าน เป็นบุตรสาวคนกลางของ พลโทยุทธนา สิริสุขะ และ นิรมิต สิริสุขะ (มหาวงศนันท์) มีพี่ชาย 1 คน คือ พันตำรวจเอกทรงโปรด สิริสุขะ และน้องสาว 1 คน คือ เข็มอัปสร สิริสุขะ จบการศึกษาระดับประถมจากโรงเรียนราชานุบาล จ.น่าน, มัธยมต้นจากโรงเรียนอุดมศึกษา, ระดับมัธยมปลายจากโรงเรียนบดินทรเดชา (สิงห์ สิงหเสนี) และระดับปริญญาตรีคณะมนุษยศาสตร์ เอกการท่องเที่ยวและการโรงแรม มหาวิทยาลัยกรุงเทพ ตามลำดับ เข้าสู่วงการจากการคว้าตำแหน่งสาวแพรว ปี 1996 (2539) ต่อมายุวดี ไทยหิรัญ ได้ชักชวนเข้าสู่วงการละครทางช่อง 3

ด้านชีวิตส่วนตัว สมรสแล้วกับ วรวีร์ นาคฉัตรีย์ บุตรชายของนายปริญญา นาคฉัตรีย์ มีบุตรชายและบุตรสาวอย่างละ 1 คน

รามาวดี สืบเชื้อสายมาจากเจ้านายฝ่ายเหนือ เนื่องจากมารดา คือ เจ้านิรมิต เป็นธิดาของเจ้าคำนพ มหาวงศนันท์ และเจ้าบุญตุ้ม มหาวงศนันท์ (นามสกุลเดิม คือ ณ น่าน) บิดาของเจ้าบุญตุ้ม คือ เจ้าราชวงศ์ (สิทธิสาร ณ น่าน) ซึ่งเป็นโอรสในเจ้าอนันตวรฤทธิเดช เจ้าผู้ครองนครน่านองค์ที่ 62 และเป็นเจ้าอุปราชของพระเจ้าสุริยพงษ์ผริตเดช ส่วนเจ้าคำนพเป็นบุตรของเจ้ายศ เจ้ายศเป็นโอรสในเจ้าหลวงมหาวงค์ เจ้าผู้ครองนครน่านองค์ที่ 61

## ผลงานละคร

## ซีรีส์

## ผลงานพิธีกร
* ม.มัมมากกว่าแม่

## ผลงานภาพยนตร์
*ภาพยนตร์​  คืนยุติธรรม​ (2563)
## ผลงานอื่น ๆ
* สาวแพรวปี 1996​ (2539)
*มิวสิควิดีโอ​ เพลง​ สองกายหัวใจเดียว​​ ของ​ ธนพร​ แวกประยูร
*โฆษณา​ โยเกิร์ตแอคทีเวีย (2551)

## ลำดับสาแหรก




## อ้างอิง

หมวดหมู่:บุคคลจากกรุงเทพมหานคร
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:สกุล ณ น่าน
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ
พระยาเพชรกำแหงสงคราม (ซุ่ย ซุ่ยยัง)

**พระยาเพชรกำแหงสงคราม (ซุ่ย ซุ่ยยัง)** อดีตเจ้าเมืองชุมพร เป็นบุตร นายถิ่น น่าจะเป็นคนเดียวกับ พระยาเพชรกำแหงสงคราม (ถิ่น) เจ้าเมืองชุมพร และนางไผ่ยา (น้อย) และเป็นพ่อตาของ พระศรีราชสงคราม (ปาน ศรียาภัย) รองเจ้าเมืองไชยา (ฝ่ายทหาร) หรือ ปลัดเมืองไชยา ซึ่งเป็นบิดาของ พระยาวจีสัตยารักษ์ (ขำ ศรียาภัย) ผู้กำกับการถือน้ำพิพัฒน์สัตยา

## ประวัติ

พระยาเพชรกำแหงสงคราม (ซุ่ย ซุ่ยยัง) หรือ พระยาตับเหล็ก  อดีตเจ้าเมืองชุพร และ แม่ทัพเรือ  และเป็นบิดาของ พระยาเพชรกำแหงสงคราม (ยัง ซุ่ยยัง) อดีตเจ้าเมืองชุมพร ในแผ่นดินพระบาทสมเด็จพระจุลจอมเกล้าเจ้าอยู่หัว รัชกาลที่ 5

## ผลงาน
* พ.ศ. 2363 ชนะศึกพม่าที่ยกทัพมาตีเมืองชุมพร ณ บริเวณที่ตั้งวัดชุมพรรังสรรค์  หรือ วัดเหนือ ปัจจุบัน ในสมัยนั้นใช้เป็นป่าช้า(ฝังศพ และเผาศพ)
* พ.ศ. 2367 (นับแบบเดิม พ.ศ. 2366) เป็นแม่ทัพเรือ ยกกองทัพเรือ เป็นเรือรบใหญ่ 9 ลำ และเรือกรรเชียง 60-80 ฝีพาย จำนวนหนึ่ง ไปตีเมืองมะริด แพ้อังกฤษ ทหารถูกจับ 155 คน  พร้อมเรือกรรเชียง 2 ลำ พระเทพไชยบุรินทร์ (ขุนทอง) เป็นนายกองถูกจับด้วย
ส่วนเจ้าพระยามหาโยธา (ทอเรียะ คชเสนี) เป็นแม่ทัพหน้า และ พระยาสุรเสนา เป็นแม่ทัพหนุน ยกทัพไปทางด่านเจดีย์สามองค์ ทั้ง 3 กองทัพเพื่อไปช่วยอังกฤษรบพม่า
* พ.ศ. 2367พระยาเพชรกำแหงสงคราม (ซุ่ย ซุ่ยยัง) ถูกจองจำจนสิ้นชีวิต ในแผ่นดิน พระบาทสมเด็จพระนั่งเกล้าเจ้าอยู่หัว รัชกาลที่ 3 ตามคำร้องของอังฤษ

## เครื่องราชอิสริยาภรณ์
          
พ.ศ. 2353 ได้รับพระราชทาน "พานทอง" จากพระบาทสมเด็จพระพุทธเลิศหล้านภาลัย รัชกาลที่ ๒

## อนิจกรรม
          
ถึงแก่อนิจกรรม เมื่อ ปี พ.ศ. 2375 ณ กรุงเทพมหานคร

## อ้างอิง

## แหล่งข้อมูล
* เปิดตำนาน วีรบุรูษนักรบแห่งคอคอดกระ ดินแดนสองฝั่งทะเล ตอน เจ้าพระยายมราช (ครุฑ บ่วงราบ)
* สมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ. ไทยรบพม่า.
* จดหมายเหตุหลวงอุดมสมบัติ (จัน)

## แหล่งข้อมูลอื่น
* เว็บไซต์อย่างเป็นทางการของจังหวัด
* เว็บไซต์ข้อมูลเมืองชุมพร 
* ประวัติปรมาจารย์เขตร ศรียาภัย 
* ชีวิตที่พอเพียง : ๕๖๒. ประวัติศาสตร์บอกเล่าชาวชุมพร 
* พัฒนาการทางประวัติศาสตร์เมืองชุมพร  
* พระยาเพชรกำแหงสงคราม (ซุ่ย) 

หมวดหมู่:เจ้าเมืองชุมพร
หมวดหมู่:ชาวไทยเชื้อสายจาม
หมวดหมู่:บุคคลจากจังหวัดชุมพร‎‎
หมวดหมู่:บุคคลจากศาสนาอิสลามที่เปลี่ยนไปนับถือศาสนาพุทธ
กลุ่มอาการเอ็ดเวิร์ด

**กลุ่มอาการเอ็ดเวิร์ด** () เป็นกลุ่มอาการทางร่างกายของมนุษย์ที่เกิดมาจากความผิดปกติของออโทโซมโดยคู่ที่ 18 เกินมา 1 โครโมโซม  ลักษณะที่ปรากฏมากในกลุ่มอาการเอ็ดเวิร์ดนี้คือ หน้าผากแบน ศีรษะเล็ก หัวใจและปอดพิการ บางรายมีอาการปัญญาอ่อน ส่วนมากจะเสียชีวิตก่อนอายุครบ 1 ปี

กลุ่มอาการเอ็ดเวิร์ดหรือแฝดสามของโครโมโซมคู่ที่ 18 เป็นโรคทางพันธุกรรมอย่างหนึ่งเกิดจากการที่ผู้ป่วยมีชุดของโครโมโซมคู่ที่ 18 อยู่สามชุดแทนที่จะเป็นสองชุดตามปกติ ผลจะเกิดกับหลาย ๆ ส่วนของร่างกาย ทารกจะเกิดมามีน้ำหนักน้อย และมีโรคหัวใจได้ ลักษณะอื่น ๆ เช่น ศีรษะเล็ก คางเล็ก นิ้วมือกำแน่นมีนิ้วเกยกัน และมีสติปัญญาเสื่อมถอยอย่างรุนแรง

ผู้ป่วยโรคนี้ส่วนใหญ่เกิดความผิดปกติในขั้นตอนการสร้างเซลล์สืบพันธุ์ (ตั้งแต่ในตัวบิดาหรือมารดา) หรือตั้งแต่ช่วงแรกของการเจริญ (ในครรภ์) โอกาสการเกิดโรคนี้เพิ่มขึ้นตามอายุของมารดา บางครั้งอาจเกิดจากการถ่ายทอดโครโมโซมผิดปกติจากมารดาหรือบิดาฝ่ายใดฝ่ายหนึ่งโดยตรงได้แต่พบน้อยมาก บางครั้งผู้ป่วยจะมีเซลล์ที่มีโครโมโซมผิดปกติแค่บางส่วนจากทั้งหมด เรียกว่าโมเซอิก ผู้ป่วยกลุ่มนี้จะมีอาการรุนแรงไม่มากเท่าผู้ป่วยแบบปกติ การตรวจอัลตราซาวนด์หญิงตั้งครรภ์อาจทำให้แพทย์สงสัยภาวะนี้ได้ ซึ่งต้องอาศัยการตรวจยืนยันโดยการตรวจวินิจฉัยพันธุกรรมทารกก่อนคลอด เช่น การเจาะน้ำคร่ำ

ยังไม่มีวิธีรักษาโรคนี้ให้หายกลับเป็นปกติ แพทย์สามารถรักษาด้วยการรักษาแบบประคับประคองอาการเท่านั้น หากคู่สมรสใดมีบุตรเป็นโรคนี้แล้วจะมีโอกาสมีบุตรคนถัดไปเป็นโรคนี้ได้อีกประมาณร้อยละ 1 ถือเป็นโรคโครโมโซมผิดปกติที่พบบ่อยเป็นอันดับสอง รองจากกลุ่มอาการดาวน์

โรคนี้พบได้บ่อยพอสมควร โดยมีอุบัติการณ์อยู่ที่ประมาณ 1 ใน 5000 การเกิดมีชีพ งานวิจัยบางชิ้นพบว่าผู้ป่วยที่รอดชีวิตจะเป็นเพศหญิงมากกว่าเพศชาย ผู้ป่วยส่วนใหญ่เสียชีวิตตั้งแต่ในครรภ์ โอกาสรอดชีวิตนานกว่า 1 ปี มีน้อย อยู่ที่ประมาณ 5-25% โรคนี้ตั้งชื่อตาม John Hilton Edwards ซึ่งได้บรรยายกลุ่มอาการนี้ไว้เป็นครั้งแรกเมื่อปี 1960

## อ้างอิง

## แหล่งข้อมูลอื่น
* SOFT USA Support Organization For Trisomy 18, 13, and Related Disorders
* SOFT UK Support Organisation for trisomy 13/18 and related disorders
* Trisomy 18 Foundation, Inc.
* Trisomy 18 Support Program
* The Chromosome 18 Registry & Research Society
* Perinatal Hospice Care - Preparing for birth and death" 
* Humpath #5389 

หมวดหมู่:ความผิดปกติของโครโมโซม
หมวดหมู่:กลุ่มอาการ
สตาร์ วอร์ส: ไนทส์ออฟดิโอลด์รีพับลิค

**สตาร์ วอร์ส: ไนทส์ออฟดิโอลด์รีพับลิค** อาจหมายถึง
***[[สตาร์ วอร์ส: ไนทส์ออฟดิโอลด์รีพับลิค (หนังสือการ์ตูน)]]**
***[[สตาร์ วอร์ส: ไนทส์ออฟดิโอลด์รีพับลิค (วิดีโอเกม)]]**
หมวดหมู่:การแก้ความกำกวม
มิถุนายน พ.ศ. 2554

**มิถุนายน พุทธศักราช 2554** เป็นเดือนที่ 6 ของปี พ.ศ. 2554 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี

หมวดหมู่:มิถุนายน
*2554-06
เดอะวอลล์สตรีทเจอร์นัล

thumb|225px|ปกเดอะวอลล์สตรีทเจอร์นัลฉบับแรก 8 กรกฎาคม พ.ศ. 2432
***เดอะวอลล์สตรีทเจอร์นัล*** () เป็นหนังสือพิมพ์รายวันระหว่างประเทศภาษาอังกฤษที่มีต้นกำเนิดในสหรัฐอเมริกา ตีพิมพ์ในนครนิวยอร์กโดยดาวโจนส์แอนด์คอมพานี ซึ่งเป็นบริษัทย่อยของนิวส์คอร์ปอเรชัน เช่นเดียวกับรุ่นเอเชียและยุโรปของหนังสือพิมพ์

เดอะวอลล์สตรีทเจอร์นัลเป็นหนังสือพิมพ์ที่ใหญ่ที่สุดในสหรัฐอเมริกาหากคิดตามยอดจัดจำหน่าย ตามข้อมูลของสำนักงานสถิติยอดจำหน่ายสิ่งพิมพ์ (Audit Bureau of Circulations) หนังสือพิมพ์ดังกล่าวมียอดจำหน่าย 2,092,523 ฉบับ (รวม 400,000 ฉบับที่บอกรับสมาชิกออนไลน์แบบเสียค่าใช้จ่าย) จนถึงเดือนมีนาคม พ.ศ. 2553 เหนือกว่า*[[ยูเอสเอทูเดย์]]*ที่ 1.8 ล้านฉบับ คู่แข่งรายสำคัญในภาคหนังสือพิมพ์ธุรกิจ คือ *[[ไฟแนนเชียลไทมส์]]*ซึ่งตั้งอยู่ที่กรุงลอนดอน และได้ตีพิมพ์รุ่นต่างประเทศหลายรุ่นเช่นกัน อย่างไรก็ตาม ในแง่ของยอดจัดจำหน่ายแล้ว *ดิอีโคโนมิกไทมส์*ของอินเดียเป็นหนังสือพิมพ์ธุรกิจรายวันที่มียอดจำหน่ายสูงที่สุดเป็นอันดับสองของโลก รองจาก*เดอะวอลล์สตรีทเจอร์นัล*
 
เนื้อหาใน*เดอะวอลล์สตรีทเจอร์นัล*ส่วนใหญ่ครอบคลุมประเด็นเศรษฐกิจสหรัฐอเมริกาและธุรกิจระหว่างประเทศ ตลอดจนข่าวสารและประเด็นด้านการเงิน ชื่อหนังสือพิมพ์มาจากวอลล์สตรีท ซึ่งตั้งอยู่ในนครนิวยอร์ก อันเป็นหัวใจของย่านการเงิน หนังสือพิมพ์มีการตีพิมพ์อย่างต่อเนื่องนับตั้งแต่ก่อตั้งเมื่อวันที่ 8 กรกฎาคม พ.ศ. 2432 โดยชาร์ลส์ ดาว, เอ็ดเวิร์ด โจนส์และชาร์ลส์ เบิร์กสเทรสเซอร์ รุ่นหนังสือพิมพ์ได้รับรางวัลพูลิตเซอร์สามสิบสามครั้ง

## อ้างอิง

## แหล่งข้อมูลอื่น

* 

หมวดหมู่:หนังสือพิมพ์ภาษาอังกฤษ
หมวดหมู่:หนังสือพิมพ์ในสหรัฐ
อัศวินแห่งพระคริสต์ (โปรตุเกส)

**คณะทหารแห่งพระคริสต์** (*Ordem Militar de Cristo*) หรือชื่อเดิมว่า **ราชคณะอัศวินแห่งพระเยซูคริสตเจ้าของพวกเรา** (*Real Ordem dos Cavaleiros de Nosso Senhor Jesus Cristo*) สืบทอดมาจากอัศวินเทมพลาร์ในประเทศโปรตุเกส หลังการปราบปรามเทมพลาร์ในปี ค.ศ. 1312 ภาคีก่อตั้งขึ้นในปี ค.ศ. 1319

ภายใต้การอิทธิพลของพระเจ้าฟิลิปที่ 4 แห่งฝรั่งเศส สมเด็จพระสันตะปาปาคลีเมนต์ที่ 5 ได้สั่งทำลายล้างภาคีเทมพลาร์ตลอดทั้งฝรั่งเศสและยุโรปส่วนใหญ่ในฐานะพวกนอกรีต แต่พระเจ้าเดนิสแห่งโปรตุเกสพบว่าทรัพย์สินของคณะทั่วไปควรยังคงอยู่กับคณะแทนที่จะถูกยึดไปโดยกษัตริย์ จึงได้เปลี่ยนเทมพลาร์แห่งโตมาร์ (Tomar) เป็นคณะแห่งพระคริสต์ ความช่วยเหลือส่วนใหญ่ของคณะอยู่ในช่วงระหว่างการพิชิตดินแดนคืน และในการบูรณะโปรตุเกสหลังสงคราม พระเจ้าเดนิสได้เจรจาต่อรองกับสมเด็จพระสันตะปาปาจอห์นที่ 22 ผู้สืบทอดตำแหน่งจากสมเด็จพระสันตะปาปาเคลเมนต์ เรื่องการยอมรับคณะใหม่และสิทธิที่จะสืบทอดทรัพย์สินและที่ดิน

## บรรณานุกรม
* GUIMARÃES, J. Vieira, *A Ordem de Cristo*, Lisboa, I.N., 1936

หมวดหมู่:คณะอัศวินคาทอลิก
กลุ่มอาการไอเซนเมนเกอร์

**กลุ่มอาการไอเซนเมนเกอร์** () คือภาวะซึ่งเกิดจากการที่ภาวะทางเชื่อมจากซ้ายไปขวาที่เกิดจากโรคหัวใจพิการแต่กำเนิดทำให้เกิดการไหลของเลือดไปยังหลอดเลือดของปอดมากจนทำให้มีความดันหลอดเลือดพัลโมนารีสูง ซึ่งทำให้มีความดันของเลือดในฝั่งขวาของหัวใจมากขึ้น จนทำให้การไหลของเลือดผ่านทางเชื่อมนั้นเปลี่ยนไปกลายเป็นทางเชื่อมจากขวาไปซ้าย โรคหัวใจพิการแต่กำเนิดชนิดเขียวที่พบบ่อยที่สุดในผู้ใหญ่คือภาวะไอเซนเมนเกอร์และเตตราโลจีออฟฟาลโลต์ คำว่ากลุ่มอาการไอเซนเมนเกอร์นี้ใช้ในความหมายที่ต้องประกอบด้วยความผิดปกติทั้งระบบไหลเวียนพัลโมนารีและระบบไหลเวียนทั่วร่าง โดยต้องมีโรคหลอดเลือดพัลโมนารีและมีภาวะเขียวด้วย

หมวดหมู่:หทัยวิทยา
นูมาซุ

**นูมาซุ** () เป็นนครในจังหวัดชิซูโอกะ ประเทศญี่ปุ่น มีขนาดพื้นที่ทั้งสิ้น 187.11 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ทั้งสิ้น 184,862 คน

## อ้างอิง

## แหล่งข้อมูลอื่น
* 
* 
* แนะนำการท่องเที่ยวสำหรับนักท่องเที่ยวและผู้อาศัยชาวต่างชาติ


นูมาซุ
หมวดหมู่:เมืองท่าในประเทศญี่ปุ่น
โอตะ (เมือง)

**โอตะ** () เป็นนครในจังหวัดกุมมะ ประเทศญี่ปุ่น ตั้งอยู่ทางทิศตะวันออกของจังหวัดระหว่างแม่น้ำโทเนะและแม่น้ำวาตาราเซะ มีจำนวนประชากร ณ วันที่ 1 มีนาคม ค.ศ. 2023 ประมาณ 221,175 คน ทำให้เป็นเมืองที่มีประชากรมากเป็นอันดับที่สามของจังหวัดกุมมะ

## แหล่งข้อมูลอื่น
* 
*  

หมวดหมู่:นครในจังหวัดกุมมะ
คิชิวาดะ

**คิชิวาดะ** () เป็นนครที่ตั้งอยู่ในจังหวัดโอซากะ ประเทศญี่ปุ่น ณ วันที่ 1 มกราคม 2022 มีขนาดพื้นที่ทั้งสิ้น  มีจำนวนประชากรประมาณ 190,853 คน 88,598 ครัวเรือน และมีความหนาแน่นของประชากร 2,600 คนต่อตารางกิโลเมตร

คิชิวาดะมีชื่อเสียงในงานเทศกาลดันจิริมัตสึริแห่งหนึ่งในญี่ปุ่น

## ภูมิศาสตร์
คิชิวาดะตั้งอยู่ทางตะวันตกเฉียงใต้ของจังหวัดโอซากะ มีลักษณะพื้นที่ยาวและแคบ (7.6 กม. ในแนวตะวันออก–ตะวันตก และ 17.3 กม. ในแนวเหนือ–ใต้) ทอดตัวจากอ่าวโอซากะไปยังเขาอิซูมิ

### เทศบาลข้างเคียง
* จังหวัดโอซากะ
** อิซูมิ
** ไคซูกะ
** ทาดาโอกะ
* จังหวัดวากายามะ
** คิโนกาวะ
** คัตสึรางิ

### ภูมิอากาศ
คิชิวาดะมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน *Cfa*) มีลักษณะคือฤดูร้อนที่อบอุ่น และฤดูหนาวที่เย็นสบายโดยมีหิมะตกเบาบางจนถึงไม่มี อุณหภูมิเฉลี่ยทั้งปีในคิชิวาดะคือ 14.6&nbsp;°C ปริมาณน้ำฝนรายปีเฉลี่ยอยู่ที่ 1475&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคม ที่ประมาณ 26.6&nbsp;°C ละต่ำสุดในเดือนมกราคม

## ประชากร
ตามข้อมูลสำมะโนประชากรของญี่ปุ่น ประชากรของคิชิวาดะเพิ่มขึ้นอย่างต่อเนื่องตลอดศตวรรษที่ผ่านมา แต่เริ่มลดลงมาตั้งแต่ปี 2000

## สถานที่ท่องเที่ยว
* ปราสาทคิชิวาดะ
* มายูยามะโคฟุง

## บุคคลที่มีชื่อเสียง
* มิกิ มัตสึบาระ - นักร้อง และนักแต่งเพลง

## อ้างอิง

## แหล่งข้อมูลอื่น
* 
* เว็บไซต์ทางการนครคิชิวาดะ 
* เว็บไซต์ทางการนครคิชิวาดะ 
* 

หมวดหมู่:นครในจังหวัดโอซากะ
สภาผู้แทนราษฎรไทย ชุดที่ 24

**สมาชิกสภาผู้แทนราษฎรไทย ชุดที่ 24** (3 กรกฎาคม พ.ศ. 2554 – 9 ธันวาคม พ.ศ. 2556) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 500 คน โดยมาจากการเลือกตั้งแบบแบ่งเขต 375 คน และการเลือกตั้งแบบบัญชีรายชื่อ 125 คน ซึ่งมีการเลือกตั้งเมื่อวันที่ 3 กรกฎาคม พ.ศ. 2554

พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ให้สมเด็จพระบรมโอรสาธิราช สยามมกุฎราชกุมาร (พระราชอิสริยยศในขณะนั้น) เสด็จพระราชดำเนินไปทรงปฏิบัติพระราชกรณียกิจแทนพระองค์ เปิดประชุมรัฐสภา ณ พระที่นั่งอนันตสมาคม พระราชวังดุสิต ลานพระบรมรูปทรงม้า เมื่อวันที่ 1 สิงหาคม พ.ศ. 2554 ในวันต่อมา เลขาธิการสภาผู้แทนราษฎรได้นัดประชุมสมาชิกสภาผู้แทนราษฏร ที่ประชุมมีมติเลือกสมศักดิ์ เกียรติสุรนนท์ เป็นประธานสภาผู้แทนราษฎร

## จำนวนสมาชิกสภาผู้แทนราษฎรจำแนกตามพรรค ประเภท และภาค

## รายนามสมาชิกสภาผู้แทนราษฎรแบบบัญชีรายชื่อ

มีรายนามดังนี้

### [[พรรคเพื่อไทย]] (61)

### [[พรรคประชาธิปัตย์]] (44)
เมื่อวันที่ 8 ธันวาคม พ.ศ. 2556 ที่ประชุมพรรคประชาธิปัตย์มีมติให้ ส.ส. ลาออกทั้งพรรค  เพื่อต่อต้านรัฐบาลยิ่งลักษณ์ ชินวัตร แต่ในวันถัดไปรัฐบาลก็ยุบสภา

### [[พรรคภูมิใจไทย]] (5)

### [[พรรคชาติไทยพัฒนา]] (4)

### [[พรรครักประเทศไทย]] (4)

### [[พรรคชาติพัฒนา (พ.ศ. 2550)|พรรคชาติพัฒนา]] (2)

### [[พรรครักษ์สันติ]] (1)

### [[พรรคมาตุภูมิ]] (1)

### [[พรรคพลังชล]] (1)

### [[พรรคมหาชน]] (1)

### [[พรรคประชาธิปไตยใหม่]] (1)

## รายนามสมาชิกสภาผู้แทนราษฎรแบบแบ่งเขต
:15px ดำรงสมาชิกภาพ
:15px สิ้นสุดสมาชิกภาพ
:15px ได้รับใบเหลือง
:15px ได้รับใบแดง 
แยกตามรายภาคตามการแบ่งของราชบัณฑิตยสถาน
### กรุงเทพมหานคร
มีรายนามดังนี้

### ภาคกลาง
มีรายนามดังนี้

### ภาคเหนือ
มีรายนามดังนี้

### ภาคตะวันออกเฉียงเหนือ
มีรายนามดังนี้

### ภาคใต้
มีรายนามดังนี้

### ภาคตะวันออก
มีรายนามดังนี้

### ภาคตะวันตก
มีรายนามดังนี้

## การเปลี่ยนแปลงจำนวนสมาชิกสภาผู้แทนราษฎร

## คณะกรรมาธิการสามัญ

## เกร็ดข้อมูล
* สมาชิกสภาผู้แทนราษฎรที่อายุมากที่สุด 10 อันดับแรก มีดังนี้ (หมายเหตุ : นับจนถึงวันที่ 3 กรกฎาคม พ.ศ. 2554)

* สมาชิกสภาผู้แทนราษฎรชายที่อายุน้อยที่สุด คือ เอกนัฏ พร้อมพันธุ์ (25 ปี 5 เดือน 25 วัน)
* สมาชิกสภาผู้แทนราษฎรหญิงที่อายุน้อยที่สุด คือ บุณย์ธิดา สมชัย (27 ปี)
* สมาชิกสภาผู้แทนราษฎรชายที่อายุมากที่สุด คือ ชัย ชิดชอบ (83 ปี)
* สมาชิกสภาผู้แทนราษฎรหญิงที่อายุมากที่สุด คือ คุณหญิง กัลยา โสภณพนิช (71 ปี)
* สมาชิกสภาผู้แทนราษฎรชายที่ได้รับเลือกตั้งมากครั้งที่สุด คือ ชวน หลีกภัย (15 สมัย)
* สมาชิกสภาผู้แทนราษฎรหญิงที่ได้รับเลือกตั้งมากครั้งที่สุด คือ อัญชลี วานิช เทพบุตร (5 สมัย)
* สมาชิกสภาผู้แทนราษฎรชายที่ได้รับเลือกตั้งด้วยคะแนนมากที่สุด คือ สงวน พงษ์มณี  (89,324 คะแนน)
* สมาชิกสภาผู้แทนราษฎรหญิงที่ได้รับเลือกตั้งด้วยคะแนนมากที่สุด คือ กันตวรรณ ตันเถียร กุลจรรยาวิวัฒน์ (108,559 คะแนน) 

## ฉายารัฐสภา

## อ้างอิง
โคเรียเซอราทอปส์

**โคเรียเซอราทอปส์** (; ) เป็นสกุลหนึ่งของมูลฐานสายวิวัฒนาการไดโนเสาร์กลุ่มเซอราทอปเซียน ที่ได้ค้นพบที่ชั้นหินครีเทเชียสตอนต้นในยุคอัลเบียน ที่ประเทศเกาหลีใต้ มันเป็นตัวอย่างต้นแบบแรกของรหัส KIGAM VP 200801 ชุดเป็นปล้องของกระดูกสันหลังมีหาง 36 ปล้อง ซึ่งอยู่ในกลุ่มของขาหลังบางส่วน และกระดูกก้น ตัวอย่างนี้ได้รับการค้นพบที่กลุ่มหินทราย ที่ได้รับการรวมเข้าไปในเขื่อนทันโดที่เมืองฮวาซอง ตามตัวอย่างสำหรับการทดสอบที่ได้แนะนำให้ตัดออกไปมากขึ้น ได้แสดงให้เห็นว่ามันมีอยู่ก่อนการขุดเจาะหิน เขื่อนแห่งนี้สร้างขึ้นใน ค.ศ. 1994 และชุดกระดูกได้ถูกนำมาสร้างความสนใจต่อนักบรรพชีวินวิทยาครั้งแรกใน ค.ศ. 2008 ภายหลังจากรัฐได้ประกาศอย่างเป็นทางการ ตัวอย่างนี้เป็นไปได้ว่าอาจมาจากส่วนล่างของแนวหิน ส่วนบนของชั้นหินที่ยังไม่มีการตั้งชื่ออย่างเป็นทางการนี้มีอายุอยู่ในช่วง 103 ± 0.5 ล้านปีก่อน ที่มาของชื่อ *โคเรียเซอราทอปส์* ได้รับการอธิบายโดย อี ยองนัม กับเพื่อนร่วมงานใน ค.ศ. 2011  ซึ่งชื่อสกุลเป็นการผสมระหว่างคำว่า "Korea" กับภาษากรีก คือ *κερας/keras* ที่หมายถึง 'เขาสัตว์' กับคำว่า *οψις/opsis* ที่หมายถึง 'ใบหน้า' โดยชนิดต้นแบบคือ *K. hwaseongensis* โดยตั้งชื่อตามชื่อเมืองฮวาซอง

*โคเรียเซอราทอปส์* มีความโดดเด่นตรงเงี่ยงที่อยู่บนกระดูกสันหลังส่วนหาง และกระดูกข้อต่อ ในบางส่วนของปลายกระดูกสันหลังส่วนหาง เงี่ยงบนกระดูกสันหลังส่วนหางมีความสูงกว่ากระดูกสันหลังส่วนลำตัวกว่าห้าเท่าที่แนบติดกัน อีและคณะตั้งข้อสังเกตว่าเซอราทอปเซียนอื่นๆอีกหลายชนิดยังมีเงี่ยงสูงบนหางของพวกมันด้วยเช่นกัน โดยลักษณะเช่นนี้จะปรากฏในหลายสายพันธุ์ของเทอราทอปเซียน อีและคณะได้ตั้งสมมติฐานว่าเป็นคุณสมบัติที่ถูกพัฒนาอยางเป็นอิสระ บางทีอาจจะเป็นการปรับตัวสำหรับการว่ายน้ำ อีและคณะได้ดำเนินการสายวิวัฒนาการ และได้ค้นพบว่าโคเรียเซอราทอปส์มีตำแหน่งอยู่ระหว่างอาร์คีโอเซอราทอปส์ และได้มาอยู่ในกลุ่มเซอราทอปเซียน

## อ้างอิง

หมวดหมู่:ไดโนเสาร์ในยุคครีเทเชียส
ทะเลลิกูเรียน

thumb|right|300px|ทะเลลิกูเรียน

**ทะเลลิกูเรียน** (; ; ) เป็นบริเวณทะเลขนาดเล็กในทะเลเมดิเตอร์เรเนียน ระหว่างชายฝั่งอิตาลีริวีเอรา (แคว้นลีกูเรียและแคว้นทัสกานี) กับเกาะคอร์ซิกา และเกาะเอลบา

ชื่อลิกูเรียนมาจากชื่อที่ใช้เรียกชาวลิกูเรสโบราณ ที่เคยอาศัยอยู่บริเวณชายฝั่งแถบนี้

## ลักษณะภูมิศาสตร์

ทะเลลิกูเรียนมีอาณาเขตติดกับฝรั่งเศส อิตาลี และโมนาโก ทางทิศตะวันออกติดกับทะเลติร์เรเนียน ขณะที่ทิศตะวันตกติดกับทะเลเมดิเตอร์เรเนียน เมืองที่ใหญ่ที่สุดในบริเวณนี้คือเมืองเจนัว ชายฝั่งทะเลของอิตาลีด้านทิศตะวันออกเฉียงเหนือมีภูมิประเทศที่งดงามเหมาะแต่การท่องเที่ยว และมีภูมิอากาศทีสบาย

อ่าวเจนัวอยู่ในส่วนเหนือสุดของทะเล มีแม่น้ำอาร์โนที่ไหลลงสู่ทะเลลิกูเรียนทางด้านทิศตะวันออก จุดที่ลึกที่สุดอยู่บริเวณตะวันตกเฉียงเหนือของเกาะคอร์ซิกา มีความลึกทั้งสิ้น 2,850 เมตร

## อ้างอิง

หมวดหมู่:ทะเลในบริเวณเมดิเตอร์เรเนียน
มีม

**มีม** () เป็นรูปแบบของ ความคิดทางวัฒนธรรม สัญลักษณ์ หรือการปฏิบัติ ที่สามารถส่งผ่านจากจิตใจคนหนึ่งไปสู่อีกคนหนึ่ง ผ่านการเขียน การพูด ท่าทาง พิธีกรรม ภาพล้อเลียน และมีคำศัพท์ต่าง ๆ ในภาพที่มีความหมายเชิงตลก หรือปรากฏการณ์ลอกเลียนแบบอื่น ๆ คำว่า meme ในภาษาอังกฤษ มาจากการผสมของคำว่า "gene" (ยีน หรือ สิ่งสืบต่อพันธุกรรม) และคำภาษากรีกว่า μιμητισμός ([mɪmetɪsmos] หรือ การเลียนแบบบางอย่าง) ผู้สนับสนุนแนวคิดนี้ได้ถือว่า เป็นสิ่งที่คล้ายกันทางวัฒนธรรมสู่ยีน มีการเปลี่ยนแปลงและตอบสนองแรงกระตุ้นที่เลือกเฟ้น 

นักวิทยาศาสตร์ชาวอังกฤษ ริชาร์ด ดอว์กินส์ ได้คิดคำว่า "meme" ขึ้นมาในหนังสือ*[[The Selfish Gene]]* (1976) ในแนวคิดเกี่ยวกับการอภิปรายทฤษฎีวิวัฒนาการเกี่ยวกับการอธิบายการแพร่ของความคิดและปรากฏการณ์ทางวัฒนธรรม ตัวอย่างเช่น มีมในหนังสืออย่างพวกเมโลดี คำพูดติดปาก แฟชั่น และเทคโนโลยีการก่อสร้างแบบซุ้มโค้ง เป็นต้น

## อ้างอิง


หมวดหมู่:มานุษยวิทยาวัฒนธรรม
หมวดหมู่:อนาคตศึกษา
หมวดหมู่:ปรัชญาจิต
หมวดหมู่:วิทยามีม
เนยางาวะ

**เนยางาวะ** () เป็นนครที่ตั้งอยู่ทางตะวันออกเฉียงเหนือของจังหวัดโอซากะ ประเทศญี่ปุ่น มีขนาดพื้นที่ทั้งสิ้น 24.70 ตารางกิโลเมตร ใน ค.ศ. 2023 มีจำนวนประชากร 226,285 คน

thumb|right|วัดนาริตะซังโอซากะเบ็ตสึอิงเมียวโออิง

## ประวัติศาสตร์
* 1 เมษายน ค.ศ. 1943 (ปีโชวะที่ 18) - เมืองเนยางาวะก่อตั้งขึ้นโดยการควบรวมเมืองคูกาโจ (), หมู่บ้านโทโมโรงิ (), หมู่บ้านโทโยโนะ () และหมู่บ้านเนยางาวะ () อำเภอคิตะกาวาจิ โดยตั้งศาลาว่าการเมืองที่ย่านทากายานางิ ต่อมาย้ายไปตั้งที่ย่านโอโตชิ
* 3 พฤษภาคม ค.ศ. 1951 (ปีโชวะที่ 26) - เมืองเนยางาวะได้รับการยกฐานะเป็นนครเนยางาวะ เป็นเทศบาลนครลำดับที่ 17 ของจังหวัดโอซากะ
* 28 มิถุนายน ค.ศ. 1961 (ปีโชวะที่ 36) - ผนวกหมู่บ้านมิซูโมโตะ () เข้ามาเป็นส่วนหนึ่ง
* 1 เมษายน ค.ศ. 2001 (ปีเฮเซที่ 13) - ยกฐานะเป็นนครพิเศษ
* 1 เมษายน ค.ศ. 2019 (ปีเฮเซที่ 31) - ยกฐานะเป็นนครศูนย์กลาง

## อ้างอิง

## แหล่งข้อมูลอื่น
* 
* เว็บไซต์ทางการ 

หมวดหมู่:นครในจังหวัดโอซากะ
ผู้พัฒนาวิดีโอเกม

**ผู้พัฒนาวิดีโอเกม** คือ ผู้พัฒนาซอฟต์แวร์(ทั้งที่เป็นองค์กรและผู้พัฒนารายย่อย) วิดีโอเกม อาจหมายถึงผู้ที่ผลิตวิดีโอเกมลงเครื่องคอนโซล หรือระบบอื่น ๆ เช่นเครื่องคอมพิวเตอร์ส่วนบุคคลก็ได้

ผู้พัฒนาส่วนมากจะมีความเชี่ยวชาญเป็นพิเศษในเกมประเภทใดประเภทหนึ่ง เช่นเกมสวมบทบาท เกมยิงมุมมองบุคคลที่หนึ่ง หรือ เกมแอ็กชัน บางครั้งมุ่งเน้นไปที่การพอร์ตเกมจากระบบหนึ่งสู่อีกระบบหนึ่ง บางครั้งเน้นการแปลภาษาในเกมเพื่อนำเสนอผู้เล่นในประเทศอื่น ๆ 

ผู้ผลิตและจัดจำหน่ายรายใหญ่ส่วนมากมักจะเป็นผู้พัฒนาเกมไปควบคู่กัน เช่น Electronic Arts, Activision, Nintendo, หรือโซนี่ เป็นต้น อย่างไรก็ตาม หน้าที่หลักของผู้ผลิตคือการควบคุมการผลิตเพื่อจัดจำหน่าย จึงมักจะเรียกทับศัพท์ว่า publisher (พับลิชเชอร์) แต่ถ้าหากผู้ผลิตหรือผู้พัฒนาไม่จัดจำหน่ายเอง ส่วนใหญ่จะเลือกใช้แพลทฟอร์ม Steam ในการส่งไปวางขายแทน

หมวดหมู่:การพัฒนาวิดีโอเกม
หมวดหมู่:ผู้พัฒนาวิดีโอเกม
วันอัป

**1-up** (ออกเสียงว่า **วันอัพ**) ในการเล่นเกม มักจะหมายถึงไอเทม, ของรางวัลในเกมที่ทำให้ผู้เล่นได้รับชีวิตพิเศษ เพื่อมีโอกาสเล่นเกมได้จำนวนครั้งมากขึ้นก่อนเกมจะจบลง

## ที่มา
คำว่า 1-up ปรากฏในเกมพินบอลของสหรัฐอเมริกา ประมาณคริสต์ทศวรรษ 1970 เมื่อผู้เล่นทำลูกพินบอลตกลงในท่อหายไป เครื่องเกมจะส่งบอลลูกใหม่มาให้เล่นต่อ หากผู้เล่นสามารถทำตามเงื่อนไขพิเศษที่กำหนดไว้ (เช่นได้คะแนนสูงถึงที่กำหนด) ก็จะได้รับลูกบอลพิเศษมาอีกหนึ่งลูก ต่อมาระบบแต้มพิเศษนี้ได้รับการประยุกต์ใช้ในเกมตู้อาเขต และวิดีโอเกมในยุคถัดมา ในรูปแบบของไอเทมพิเศษที่ไม่ปรากฏออกมาในเกมบ่อยนัก แต่หากผู้เล่นเก็บได้ก็จะได้รับชีวิตพิเศษอีกหนึ่งครั้ง หรือในยุคต่อมาที่ตัวเกมมีความสมจริงด้านเนื้อหามากขึ้น ระบบ 1-up ก็เปลี่ยนรูปแบบให้เข้ากับการเล่าเรื่องของเกมนั้นๆ เช่นอยู่ในรูปของถังพลังชีวิตสำรอง เป็นต้น การใช้คำว่า "1-up" มีขึ้นครั้งแรกในเกมซูเปอร์มาริโอบราเธอร์ส ซึ่งเมื่อผู้เล่นเก็บเหรียญได้ครบ 100 เหรียญ หรือเก็บเห็ดสีเขียว (ซึ่งภายหลังเรียกว่า "เห็ด 1-up") จะเพิ่มชีวิตแก่ผู้เล่นเหมือนกัน

สำหรับผู้เล่นเกมชาวไทย มักจะอ่านออกเสียงว่า หนึ่งอัพ หรือเรียกกันด้วยชื่ออื่นๆเช่น ป๊อก, อัพ เป็นต้น

## อ้างอิง
* 
* Pantip.com สงสัยคำว่า "ป๊อก" สมัยที่เล่นเกมมาริโอ้ 

หมวดหมู่:การเล่นวิดีโอเกม
หมวดหมู่:คำศัพท์วิดีโอเกม
คูลดาวน์

**คูลดาวน์** () ในการเล่นวิดิโอเกม มักหมายถึงกลไกอย่างหนึ่งของระบบการเล่นเกม ในรูปแบบของช่วงเวลาที่ผู้เล่นจะต้องรอ ก่อนที่จะสามารถเรียกใช้การกระทำเดิมได้อีกครั้ง ช่วงเวลาคูลดาวน์อาจแสดงออกได้ในหลายรูปแบบ เช่น เกมยิงปืน ช่วงคูลดาวน์อาจเป็นช่วงของการบรรจุกระสุนใหม่ของปืนชนิดนั้น ๆ (รีโหลด) หรือในเกมที่มีการใช้เวทมนตร์ ช่วงคูลดาวน์อาจอยู่ในรูปของระยะเวลาที่ต้องรอในการร่ายเวทมนตร์บทเดิม

ในการออกแบบเกม ช่วงเวลาคูลดาวน์มีจุดประสงค์เพื่อให้เกมเกิดความสมดุล และทดแทนข้อดีข้อด้อยของการกระทำต่าง ๆ ในเกม โดยปกติแล้ว จะใช้หลักว่า "คูลดาวน์ต่ำ เร็ว แต่เบา คูลดาวน์สูง แรง แต่ช้า" ผู้เล่นจึงต้องเลือกว่าจะใช้พลังระดับสูงแต่ใช้ได้ไม่ต่อเนื่อง หรือใช้พลังระดับต่ำแต่ใช้ได้บ่อย ๆ สำหรับเกม

บางครั้งในทางเทคนิค ช่วงเวลาคูลดาวน์ก็ถูกนำมาใช้เพื่อควบคุมทรัพยากรของระบบ ไม่ให้เกิดความอืดหรือแสดงผลผิดพลาด มักพบบ่อยในเกมออนไลน์ ซึ่งใช้การคูลดาวน์มาป้องกันไม่ให้ผู้เล่นทำการสแปมท่าโจมตีรัวๆ ซึ่งอาจก่อให้เกิดการแล็กของเซิร์ฟเวอร์ได้

หมวดหมู่:การเล่นวิดีโอเกม
ควิกไทม์อีเวนต์

thumb|right|รูปแบบจำลองของการนำเสนอควิกไทม์อีเวนต์ในวิดีโอเกม โดยให้กดปุ่ม "X" ภายในเวลาที่กำหนด ผู้เล่นคือตัวละครที่อยู่ด้านขวาที่จะต้องหลบไม่ให้ลูกบอลชน
ในวิดีโอเกม **ควิกไทม์อีเวนต์** () หรือ **คิวทีอี** (QTE) เป็นวิธีหนึ่งในบริบทของเกมการเล่นที่ผู้เล่นจะต้องกระทำการใด ๆ เพื่อที่จะควบคุมสิ่งนั้น ๆ ในเวลาสั้น ๆ หลังจากที่มีการปรากฏปุ่มหรือคำแนะนำอย่างรวดเร็ว ซึ่งจะมีระยะเวลาจำกัดในการกระทำสิ่งนั้น ๆ มันจะอาจจะช่วยจำกัดการควบคุมของตัวละครในขณะคัตซีน (Cutscene) หรือลำดับในเกม ถ้าการกระทำการกดปุ่มนั้นติดขัดหรือไม่ได้เป็นไปตามที่เกมกำหนด มันก็มักจะจบลงด้วยการจบเกมทันที

คำว่า "ควิกไทม์อีเวนต์" ถูกนิยามโดย ยู ซูซูกิ (Yu Suzuki) ผู้กำกับเกม''เชนมู'' (Shenmue) ซึ่งมีการใช้ระบบคิวทีอีเป็นส่วนประกอบหลักในเกม โดยมากแล้วจะเป็นการให้ผู้เล่นกดปุ่ม หรือบังคับปุ่มควบคุมทิศทาง ตามที่ปรากฏออกมาขณะนั้น ๆ ในเกมยุคหลัง ๆ มักจะมีระบบคิวทีอีเข้ามาร่วมเพื่อให้ผู้เล่นกดปุ่มเพื่อใช้การกระทำพิเศษตามแต่ละสถานการณ์ ซึ่งมักจะแสดงภาพกราฟิกของปุ่มบนคอนโทรลเลอร์ประจำเครื่องเกมของเกมนั้น ๆ เช่น เกมสำหรับเครื่องเพลย์สเตชันอาจแสดงภาพสัญลักษณ์ 4 แบบบนคอนโทรลเลอร์ (เอกซ์, โอ, สี่เหลี่ยมและสามเหลี่ยม) ในขณะที่เครื่องเอกซ์บอกซ์ จะใช้สัญลักษณ์ปุ่ม A, B, X และ Y แทน

ผู้ออกแบบเกมมักจะใช้คิวทีอีสำหรับแสดงท่าทางหรือการเคลื่อนไหวที่ซับซ้อนของตัวเอกในสถานการณ์พิเศษนั้น ๆ โดยผู้เล่นกดปุ่มเพียง 1-2 ปุ่ม เช่นในขณะที่ผู้เล่นต่อสู้กับศัตรู ระบบคิวทีอีจะปรากฏออกมาเพื่อให้ผู้เล่นได้ใช้ 'ท่าไม้ตายปิดท้าย' จัดการกับศัตรูในครั้งเดียว นอกจากนี้ยังนิยมใส่ระบบคิวทีอีมาในระหว่างคัทซีนของเกม ให้ผู้เล่นได้รู้สึกกดดันไปพร้อม ๆ กับตัวละครในเกมด้วย

แม้ว่าระบบคิวทีอีจะได้รับความนิยมในแง่ของฟังก์ชันพิเศษสำหรับตัวเกม แต่ผู้เล่นบางกลุ่มก็วิพากษ์วิจารณ์ว่าระบบนี้บางครั้งก็น่ารำคาญ เนื่องจากบางครั้งจังหวะการกดปุ่มปรากฏออกมาโดยไม่ทันตั้งตัว หรือกดปุ่มไม่ทันในเวลาที่กำหนด เป็นเหตุให้เกมโอเวอร์ และต้องกลับมาเล่นซ้ำแล้วซ้ำอีกจนกว่าจะกดได้ถูก ซึ่งทำให้การเล่นเกมขาดความต่อเนื่อง หรือจำกัดเวลาผู้เล่นที่ใช้ในการดำเนินการในช่วงเวลาที่สำคัญ

หมวดหมู่:การเล่นวิดีโอเกม
ฮะมาฮ์

**ฮะมาฮ์** (, ; ; ฮีบรูไบเบิล:  *Ḥamāṯ*) เป็นเมืองในประเทศซีเรีย บนฝั่งแม่น้ำออรอนตีส ตอนกลางของประเทศ เป็นเมืองสำคัญด้านการค้า ตั้งอยู่ทางเหนือของดามัสกัส  และทางเหนือของฮอมส์  โดยเป็นเมืองหลักของเขตผู้ว่าการฮะมาฮ์ที่มีประชากร 854,000 คน (สำมะโน ค.ศ. 2009) และเป็นเมืองใหญ่อันดับ 4 ของประเทศ เป็นรองเพียงดามัสกัส, อะเลปโป และฮอมส์ เมืองนี้มีชื่อเสียงในเรื่องกังหันทดน้ำมาตั้งแต่สมัยกลาง 

มีการกล่าวถึงเมืองนี้บ่อยครั้งในคัมภีร์ไบเบิลในฐานะเมืองที่ตั้งอยู่ทางตอนเหนือของอาณาจักรอิสราเอล เป็นที่ตั้งถิ่นฐานในยุคก่อนประวัติศาสตร์ ต่อมาเปลี่ยนไปอยู่ใต้การปกครองของอะราเมีย อัสซีเรีย เปอร์เซีย มาซิโดเนีย โรมัน ไบแซนไทน์ อาหรับ และอียิปต์ ตามลำดับ จนในปี ค.ศ. 1941 เป็นส่วนหนึ่งของประเทศซีเรีย ในปี ค.ศ. 1982 ได้รับความเสียหายอย่างมากจากการปราบปรามการจลาจลของชาวมุสลิม

## ภูมิอากาศ
ภูมิอากาศของเมืองฮะมาฮ์อยู่ในสภาพกึ่งแห้งแล้ง (BSk) ตามระบบเคิพเพิน ที่ตั้งของเมืองไม่มีอิทธิพลของชายฝั่งและสายลมจากทะเลเมดิเตอร์เรเนียน ทำให้นครนี้มีอากาศร้อนกว่าและภูมอากาศแห้งกว่าเมืองฮอมส์ที่อยู่ใกล้เคียง

## อ้างอิง

## แหล่งข้อมูลอื่น

หมวดหมู่:เมืองในประเทศซีเรีย
ภาษาไททัญ

**ภาษาไททัญ** () หรือ **ภาษาไทมันทัญ** มีผู้พูดในประเทศเวียดนาม 20,000 คน (พ.ศ. 2545) ทางภาคเหนือ จัดอยู่ในภาษากลุ่มไทตะวันตกเฉียงใต้ ใกล้เคียงกับภาษาไทขาว ภาษาไทดำ และภาษาไทฮ่างตง 

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ไททัญ
แซ็งปีแยร์และมีเกอลง

**อาณานิคมโพ้นทะเลแซ็งปีแยร์และมีเกอลง** (; ) เป็นดินแดนอาณานิคมโพ้นทะเลของประเทศฝรั่งเศส ประกอบด้วยเกาะเล็ก ๆ ในมหาสมุทรแอตแลนติกตอนเหนือ มีเกาะสำคัญคือ เกาะแซ็งปีแยร์ และเกาะมีเกอลง ตั้งอยู่ทางตอนใต้ของรัฐนิวฟันด์แลนด์และแลบราดอร์ ประเทศแคนาดา อยู่ห่างจากเกาะนิวฟันด์แลนด์ราว 10 กิโลเมตร มีเมืองหลวงคือ แซ็งปีแยร์ ส่งปลาคอดตากแห้งและแช่แข็งเป็นสินค้าออก มีอุตสาหกรรมการท่องเที่ยว

## อ้างอิง

ซ
ซ
ซ
ซ
ซ
ซ
หมวดหมู่:กรณีพิพาทเรื่องอาณาเขตฝรั่งเศส
หมวดหมู่:กรณีพิพาทเรื่องอาณาเขตแคนาดา
หมวดหมู่:อาณาเขตที่เป็นข้อพิพาทในทวีปอเมริกาเหนือ
ภาษาปาซี้

**ภาษาปาซี้** (, ) เป็นภาษากลุ่มไทตะวันตกเฉียงใต้ที่ชายแดนจีน–เวียดนาม โดยมีผู้พูดประมาณ 300 คนในอำเภอ Muong Khuong จังหวัดหล่าวกาย ประเทศเวียดนาม ซึ่งรัฐบาลเวียดนามจัดให้เป็นชาวTày เสียงวรรณยุกต์ภาษานี้มีความคล้ายกับภาษาไทย

Jerold Edmondson รายงานว่ามีผู้พูดประมาณ 300 คน อย่างไรก็ตาม Bùi Quốc Khánh (2013) รายงานผู้พูดภาษานี้ที่ 3,000 คนในหมู่บ้าน 19 แห่งใน Mường Khương, Tung Trung Phố และ Nậm Chảy

## อ้างอิง

*Bùi Quốc Khánh. 2013. *Tri thức dân gian trong canh tác vây lúc nước của người Pa Dí ở Lào Cai*. Nhà xuất bản Thời Đại. 
*Ngô Đức Thịnh (1975). "Mấy ý kiến góp phần xác minh người Pa Dí ở Mường Khương (Lào Cai)". In, Ủy ban khoa học xã hội Việt Nam: Viện dân tộc học. *Về vấn đề xác định thánh phần các dân tộc thiểu số ở miền bắc Việt Nam*, 287-305. Hà Nội: Nhà xuất bản khoa học xã hội.
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ปาซี้
ปาซี้
ภาษาปาเฮ็ง

**ภาษาปาเฮ็ง** (Pa-Hng) มีผู้พูดทั้งหมด 32,370 คน พบในจีน 26,800 คน พูดได้ภาษาเดียว 10,000 คน พบในมณฑลกุ้ยโจว กวางสี พบในเวียดนาม 5,570 คน (พ.ศ. 2542) อยู่ทางภาคเหนือ จัดอยู่ในตระกูลภาษาม้ง-เหมี่ยน ภาษากลุ่มม้ง สาขาปาเฮ็ง ผู้พูดภาษานี้ในจีนจะพูดม้งจั๊วะ ภาษาต้งและภาษาจีนกลางได้ เรียงประโยคแบบประธาน-กริยา-กรรม มีสระนาสิกแต่ไม่มีตัวสะกดที่เป็นเสียงนาสิก 
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ปาเฮ็ง
ปาเฮ็ง
ภาษาตั่ย

**ภาษาตั่ย** () มีผู้พูดทั้งหมด 1,480,000 คน (พ.ศ. 2542) ในประเทศเวียดนามทางตอนเหนือและตะวันตกเฉียงเหนือใกล้กับชายแดนประเทศจีน อาจจะมีผู้พูดภาษานี้ในประเทศลาว ฝรั่งเศส และสหรัฐ ส่วนใหญ่พูดภาษาเวียดนามได้ด้วย จัดอยู่ในตระกูลภาษาขร้า-ไท กลุ่มภาษากัม-ไท เขียนด้วยอักษรละติน

## วิธภาษา
วิธภาษาตั่ยมีดังนี้:

***Tày Bảo Lạc** – มีผู้พูดในอำเภอ Bảo Lạc, จังหวัดกาวบั่งตะวันตก
***Tày Trùng Khánh** – มีผู้พูดในอำเภอ Trùng Khánh, จังหวัดกาวบั่งตะวันตกตะวันออกเฉียงเหนือ
***Thu Lao** หรือจ้วงได จัดให้เป็นภาษาต่างหาก

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ตั่ย
สันนิบาตยะไข่เพื่อประชาธิปไตย

**สันนิบาตยะไข่เพื่อประชาธิปไตย** ( หรือ ALD; ) เป็นพรรคการเมืองในรัฐยะไข่ ประเทศพม่า ได้รับการสนับสนุนจากชาวยะไข่ในการเลือกตั้ง พ.ศ. 2533 พรรคนี้ถูกแบนโดยรัฐบาลทหารที่ครองอำนาจต่อมา ผู้นำพรรคต้องลี้ภัยเพื่อดำเนินกิจกรรมทางการเมืองต่อไป ในปัจจุบัน พรรคนี้มีสาขาในบังกลาเทศ อินเดีย ไทย มาเลเซีย ออสเตรเลีย ญี่ปุ่น และเนเธอร์แลนด์
## แหล่งข้อมูลอื่น
* Arakan League for Democracy (Exile) 
หมวดหมู่:ขบวนการทางการเมืองในประเทศพม่า
โคชิงายะ

**โคชิงายะ** () เป็นนครในจังหวัดไซตามะ ประเทศญี่ปุ่น ได้รับการยกฐานะเป็นเทศบาลนครเมื่อวันที่ 3 พฤศจิกายน ค.ศ. 1958 มีระยะทางจากโตเกียวประมาณ 30 กิโลเมตร มีขนาดพื้นที่ทั้งสิ้น 60.24 ตารางกิโลเมตร และมีจำนวนประชากร ณ วันที่ 1 มีนาคม ค.ศ. 2023 ประมาณ 339,955 คน

## แหล่งข้อมูลอื่น
* 
*  

โคชิงายะ
นักซิ่งทะยานฟ้า

***นักซิ่งทะยานฟ้า*** (; ) เป็นภาพยนตร์แอนิเมชันการ์ตูนจีนที่ได้รับความนิยมอย่างสูงในทวีปเอเชีย ซึ่งเป็นเรื่องราวเกี่ยวกับการแข่งรถมินิโฟร์วีล (Mini4WD) จากความนิยมดังกล่าว ส่งผลให้มีการจัดทำกิจกรรมแข่งรถมินิโฟร์วีล ที่มีส่วนช่วยเสริมทักษะด้านงานช่าง และวิศวกรรมให้กับเยาวชนในเวลาต่อมา

## เนื้อเรื่องย่อ
ดราก้อน ซึ่งเป็นตัวเอกของเรื่อง เป็นผู้ที่ชื่นชอบการเล่นมินิโฟร์วีล โดยปกติแล้ว เขามักออกไปแข่งรถด้วยกันกับพี่ชายอยู่เป็นประจำ และในเวลาต่อมา พี่ชายของเขาได้หายตัวไปอย่างลึกลับ ดราก้อนกับเพื่อนๆจึงร่วมกันออกเดินทางไปยังสนามแข่งต่างๆเพื่อสืบหาพี่ชายที่หายตัวไป

## ตัวละครหลัก
* **ดราก้อน** - สังกัดทีมมังกรมหากาฬ เจ้าของรถดารามฤตยู สตาร์มาสเตอร์ เป็นตัวเอกของเรื่องที่ตามหาพี่ชายที่หายตัวไป
* **เฟรด** - สังกัดทีมมังกรมหากาฬ เป็นพี่ชายของดราก้อน
* **เรเซอร์ เค** - สังกัดทีมค้างคาวผงาดฟ้า เป็นคนนิ่งเงียบ แต่มีฝีมือที่ร้ายกาจ
* **เรเซอร์ เอ็ม** - เจ้าของรถ จิกะวิงแบท
* **เรเซอร์ เอ็กซ์** - สังกัดทีมค้างคาวผงาดฟ้า อายุ 15 ปี ซึ่งมีคนคิดว่าเขามีลักษณะที่คล้ายกันกับ เฟรด
* **ลิซ** - สังกัดทีมพยัคฆ์ผยอง เจ้าของรถเหยี่ยวเวหา เฮฟเวนฮอว์ค เธอเป็นหญิงสาวใสซื่อ และเป็นเพื่อนสนิทของดราก้อน
* **เคนนี่** - สังกัดทีมพยัคฆ์ผยอง เจ้าของรถขุนพลประจัญบาน เวอร์ฌวลอาร์มี่ ชายหนุ่มผู้เด็ดเดี่ยว เขาเป็นพี่ชายที่คอยดูแลลิซเสมอมา
* **จิมมี่** - เจ้าของรถ ช็อคกิงไทเกอร์
* **แจ๊คกี้** - สังกัดทีมแมงป่องมฤตยู เจ้าของรถแมงป่องอสูรกาย แฟนธอมสกอร์เปี้ยน เป็นคนหัวแข็ง เก่งการคำนวณ
* **เจย์** - สังกัดทีมแมงป่องมฤตยู เป็นคนช่างพูด กล้าโต้แย้งผู้อื่น ยกเว้นแจ๊คกี้พี่ชายของเขา
* **แซมมี่** - สังกัดทีมฉลามเจ้าสมุทร หญิงสาวที่มีความหยิ่ง เป็นเพื่อนสนิทของเฟรด
* **โอเว่น** - สังกัดทีมฉลามเจ้าสมุทร เป็นเด็กร่าเริง มีความคิดสร้างสรรค์ที่ส่งผลให้เขาสามารถชนะการแข่งด้วยฝีมือของเขาเอง
* **เควิน** - สังกัดทีมอินทรีสายฟ้า เจ้าของรถอินทรีพายุ สตอร์มอีเกิล เด็กที่มีการคิดแบบเหตุผล และมีบุคลิกสง่างาม
* **ทิม** - สังกัดทีมอินทรีสายฟ้า เป็นคนฉลาดแต่ใจร้อน มีความเชื่อมั่นในตนเองสูง อย่างไรก็ตาม เขามักทำให้พ่อผิดหวังจากการแข่งขันบ่อยครั้ง

## เพลงประกอบ
นักซิ่งทะยานฟ้า ได้มีการจัดทำเพลงประกอบในฉบับภาษาจีน โดยมีเพลงเปิดชื่อ "Soaring Dragon" และเพลงปิด "Go For It" ที่ขับร้องโดย เฮนรี ไล และในฉบับภาษาไทย โดยมีเพลงเปิดชื่อ "นักซิ่งทะยานฟ้า" และเพลงปิด "สู่ฟ้าทะยานฝัน" ที่ขับร้องโดย อาร์ท เวเคชั่น มาประกอบในภาพยนตร์แอนิเมชันชุดนี้

## อ้างอิง

## แหล่งข้อมูลอื่น
* Go For Speed Thailand 

หมวดหมู่:การ์ตูนจีน
วัดพระบาทโพนสัน

**วัดพระบาทโพนสัน** () อยู่ที่เมืองท่าพระบาท แขวงบอลิคำไซ เป็นวัดเก่าแก่วัดหนึ่ง มีผู้นิยมศรัทธาตลอดแนวแม่น้ำโขง ทั้งชาวลาวและชาวไทย วัดตั้งอยู่บนโนนหินสูง เนื้อที่ 12 เฮกตาร์ ตามตำนานกล่าวว่าพบรอยพระพุทธบาทเมื่อเดือนมีนาคม พ.ศ. 2475 หลังจากนั้น จึงสร้างวัดไว้ที่นั่น รอยพระพุทธบาทเป็นรอยพระบาทข้างขวา ลึก 46 เซนติเมตร กว้าง 120 เซนติเมตร ยาว 240 เซนติเมตร ทุกปี จะจัดงานบุญนมัสการพระบาทในวันขึ้น 15 ค่ำ เดือน 2 ซึ่งใกล้เคียงกับงานบุญผะเหวดประจำปี
พระบาทโพนสัน
หมวดหมู่:แขวงบอลิคำไซ
ทะเลสาบอูร์เมีย

**ทะเลสาบอูร์เมีย** (, *Daryâche-ye Orumiye*; ; , *Urmiya gölü*; ) เป็นทะเลสาบน้ำเค็มในประเทศอิหร่าน ทะเลสาบตั้งอยู่ระหว่างจังหวัดอาเซอร์ไบจานตะวันออกกับจังหวัดอาเซอร์ไบจานตะวันตกของประเทศอิหร่าน และอยู่ในบริเวณทะเลแคสเปียนตอนใต้ฝั่งตะวันตก ตอนมีขนาดใหญ่สุด ทะเลสาบนี้เคยเป็นทะเลสาบที่มีขนาดใหญ่ที่สุดในตะวันออกกลางและทะเลสาบน้ำเค็มที่ใหญ่เป็นอันดับ 6 ของโลก โดยมีพื้นที่ผิวประมาณ  ยาว  กว้าง  และจุดที่ลึกสุดอยู่ที่  ในช่วงปลาย ค.ศ. 2017 ทะเลสาบนี้ลดขนาดลงถึง 10% ของขนาดในอดีต (และมวลน้ำ 1/60 ใน ค.ศ. 1998) เนื่องจากภัยแล้งทั่วไปต่อเนื่องในประเทศ มีการสร้างเขื่อนบนแม่น้ำที่ไหลไปหามัน และการสูบน้ำบาดาลจากพื้นที่โดยรอบ ทะเลสาบนี้เริ่มมีน้ำเข้ามาตั้งแต่ ค.ศ. 2019 และเริ่มฟื้นฟูใน ค.ศ. 2020 เนื่องจากมีอัตราหยาดน้ำฟ้าเฉลี่ยมากกว่าปกติและการจัดโครงการฟื้นฟูทะเลสาบอูร์เมีย

## อ้างอิง

## แหล่งข้อมูลอื่น

*Iranica Encyclopedia: Eckhart Ehlers, "Lake Urmia", 2013
*Encyclopedia of Earth: C. Michael Hogan, "Lake Urmia", 2011
*Saline Systems; Urmia Salt Lake, Iran
*Profile at UNESCO Biosphere Reserve Directory
*Iran's Environmental Ticking Bomb 
*Landsat -  Drying of Lake Urmia, Iran, Google Earth Engine
*Aerial view of Lake Urmia

หมวดหมู่:ทะเลสาบในประเทศอิหร่าน
หมวดหมู่:ทะเลสาบน้ำเค็ม
โรงเรียนอนุบาลปัตตานี

**โรงเรียนอนุบาลปัตตานี** ปัจจุบันเป็นโรงเรียนระดับประถมศึกษาอยู่ในความดูแลของสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ

โรงเรียนอนุบาลปัตตานี ตั้งอยู่หมู่ 5 ถนนมะกรูดตำบลรูสะมิแล อำเภอเมืองปัตตานี จังหวัดปัตตานี เปิดการเรียนการสอนตั้งแต่ พ.ศ. 2511 โรงเรียนสร้างอยู่บนที่ธรณีสงฆ์ของวัดนพวงศาราม

โรงเรียนข้อพิพาทขัดแย้งยาวนานเกือบครึ่งทศวรรษ ระหว่างผู้ปกครองนักเรียนที่เรียกร้องสิทธิให้บุตรหลานแต่งกายตามหลักศาสนาอิสลาม เด็กหญิงสวมฮิญาบ เด็กชายสวมกางเกงขายาว ซึ่งไม่ตรงตามระเบียบการแต่งกายของโรงเรียน จนต้องเรียกร้องศาลปกครอง และศาลตัดสินออกมาเบื้องต้นให้เพิกถอนระเบียบเรื่องการแต่งกายของโรงเรียน พร้อมอนุญาตให้นักเรียนมุสลิมแต่งกายตามหลักศาสนาได้

## อ้างอิง

หมวดหมู่:โรงเรียนในจังหวัดปัตตานี
เกาะซุมบาวา

**ซุมบาวา** () เป็นเกาะในประเทศอินโดนีเซีย ตั้งอยู่ตรงกลางของหมู่เกาะซุนดาน้อย โดยทางตะวันตกติดกับเกาะลมบก ทางตะวันออกติดกับเกาะโฟลเร็ซ และทางตะวันออกเฉียงใต้ไปยังเกาะซุมบา เกาะนี้กับเกาะลมบกอยู่ในจังหวัดนูซาเติงการาตะวันตก แต่รัฐบาลอินโดนีเซียมีแผนที่จะแยกเกาะเหล่านี้ออกเป็นจังหวัดต่างหาก เกาะเต็มไปด้วยภูเขา ยอดสูงสุดเป็นภูเขาไฟชื่อ กูนุงตัมโบรา อยู่ที่ปลายสุดของคาบสมุทรทางตอนเหนือ มีดินอุดมสมบูรณ์สามารถปลูกพืชเมืองร้อนได้ดีหลายชนิด

เดิมเกาะนี้เป็นเมืองประเทศราชของอาณาจักรมัชปาหิต ต่อมา แตกออกเป็นรัฐขนาดเล็กหลายแห่ง เริ่มติดต่อกับฮอลันดาในคริสต์ศตวรรษที่ 17 เมื่อ ค.ศ. 1815 ภูเขาไฟกูนุงตัมโบราเกิดปะทุอย่างรุนแรงทำให้ประชาชนเสียชีวิตและไร้ที่อยู่อาศัยหลายหมื่นคน จึงมีการอพยพผู้คนจากเกาะใกล้เคียงเข้ามาอยู่อาศัยแทน ในตอนต้นคริสต์ศตวรรษที่ 20 ฮอลันดาได้เข้ามาปกครอง ถูกญี่ปุ่นเข้ายึดครองระหว่างสงครามโลกครั้งที่ 2 และเป็นส่วนหนึ่งของประเทศอินโดนีเซียเมื่อได้รับเอกราชใน ค.ศ. 1950

เกาะซุมบาวามีพื้นที่ (รวมเกาะเล็กนอกชายฝั่ง)  (ขนาดเป็น 3 เท่าของเกาะลมบก) มีประชากร 1,561,461 คน (ตามสำมะโน ค.ศ. 2020) ส่วนจำนวนประมาณการอย่างเป็นทางการในช่วงกลาง ค.ศ. 2022 อยู่ที่ 1,604,477 คน เกาะเป็นเขตแดนระหว่างเกาะทางทิศตะวันตกที่ได้รับอิทธิพลจากศาสนาและวัฒนธรรมที่เผยแพร่จากอินเดีย และภูมิภาคทางตะวันออกที่ได้รับอิทธิพลน้อยกว่า โดยเฉพาะอย่างยิ่งเมื่อใช้กับทั้งศาสนาฮินดูและศาสนาอิสลาม

## ศัพทมูลวิทยา
ซุมบาวา (Sumbawa) เป็นรูปแผลงภาษาโปรตุเกสจากชื่อท้องถิ่นว่า *Sambawa* (ยังคงพบในภาษามากัซซาร์, cf. หรือ *Semawa* ในภาษาซุมบาวา) ชื่อนี้น่าจะมาจากภาษาสันสกฤตว่า *śāmbhawa* () หมายถึง 'มีความเกี่ยวข้องกับ *Śambhu* (= 'ผู้ทรงเมตตา', พระนามของพระศิวะ)'

## เขตบริหาร
เกาะซุมบาวาแบ่งเขตบริหารออกเป็น 4 อำเภอ และ 1 นคร ดังนี้:

ปัจจุบันรัฐบาลอินโดนีเซียพิจารณาแบ่งจังหวัดนูซาเติงการาบารัตออกไปเป็นจังหวัด **เกาะซุมบาวา** ใหม่ แต่ไม่มีข้อมูลว่าจะมีการเปลี่ยนชื่อส่วนของจังหวัดในปัจจุบัน (อำเภอในเกาะลมบก) หรือไม่

## ประชากร
ชาวมากัซซาร์จากเกาะซูลาเวซีเป็นผู้นำศาสนาอิสลามเข้ามาในเกาะนี้

ประชากรบนเกาะ (รวมเกาะเล็กรอบนอก) มี 1.56 ล้านคนตามสำมะโนใน ค.ศ. 2020 เทียบเท่า 29.46% ของประชากรทั้งจังหวัดนูซาเติงการาตะวันตกที่มี 5.32 ล้านคน จำนวนประมาณการอย่างเป็นทางการในช่วงกลาง ค.ศ. 2022 มีมากกว่า 1.6 ล้านคน

เนื่องจากขาดโอกาสที่จะได้งานบนเกาะและเกิดภัยแล้งบ่อยครั้ง ทำให้หลายคนไปทำงานเป็นกรรมกรหรือแรงงานทำงานบ้านในตะวันออกกลาง แรงงานประมาณ 500,000 คน หรือมากกว่า 10% ของประชากรทั้งจังหวัด ออกไปทำงานต่างประเทศ

## อ้างอิง

## แหล่งข้อมูลอื่น

*Sumbawa Tourist Attraction 
*West Nusa Tenggara
*Hägerdal, Hans (2017), *Held's History of Sumbawa*. Amsterdam: Amsterdam University Press.https://aup.figshare.com/articles/Held_s_History_of_Sumbawa_An_Annotated_Translation/7992917 


ซุมบาวา
หมวดหมู่:หมู่เกาะซุนดาน้อย

หมวดหมู่:เกาะในมหาสมุทรอินเดีย
เกาะนักซอส

thumb|เมืองนักซอส

**เกาะนักซอส** (; ) เป็นเกาะในประเทศกรีซ เป็นเกาะที่ใหญ่ที่สุดของกลุ่มเกาะซิคละดีส (429 ตร.กม.) ตั้งอยู่ในทะเลอีเจียน มีเมืองนักซอสตั้งอยู่บนฝั่งตะวันตกเฉียงเหนือของเกาะ เป็นแหล่งผลิตเหล้าองุ่น เมื่อ 490 ปีก่อนคริสต์ศักราชถูกเปอร์เซียยึดและกวาดทรัพย์สินไป ตกอยู่ภายใต้การปกครองของเติร์กระหว่างปี ค.ศ. 1566-1830 และเป็นของกรีซภายหลังสงครามกอบกู้เอกราชจากตุรกี 

หมวดหมู่:เกาะในประเทศกรีซ
ภาษาบูเดะห์ สเตียง

**ภาษาบูเดะห์ สเตียง** (Budeh Stieng) หรือ**ภาษาสเตียงต่ำ** **ภาษาสเตียงใต้** มีผู้พูดในภาคใต้ของเวียดนาม จำนวนไม่แน่นอน จัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรละติน
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
บูเดะห์ สเตียง
ภาษาพูลา

**ภาษาพูลา** (Phula) มีผู้พูดทั้งหมด 14,050 คน พบในเวียดนาม 9,050 คน (พ.ศ. 2542) ทางภาคเหนือและภาคตะวันตกเฉียงเหนือ พบในจีน 5,000 คน (พ.ศ. 2551) ในมณฑลยูนนาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า สาขาย่อยงวี เป็นภาษามีวรรณยุกต์ ผู้พูดในเวียดนามเริ่มเปลี่ยนมาพูดภาษาเวียดนาม ในจีนถือว่าผู้พูดภาษานี้เป็นกลุ่มเดียวกับชาวอี๋
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
พูลา
พูลา
ซิคละดีส

thumb|แผนที่ของหมู่เกาะซิคละดีสในทะเลอีเจียน

**ซิคละดีส** หรือ **คีคลาเดส** (; ) เป็นหมู่เกาะในประเทศกรีซ อยู่ทางตอนใต้ของทะเลอีเจียน ทิศใต้-ตะวันออกของแผ่นดินใหญ่ของประเทศกรีซ ระหว่างคาบสมุทรเพโลพอนนีสกับหมู่เกาะโดเดคะนีส ประกอบด้วยเกาะประมาณ 220 เกาะ มีเนื้อที่ 2,572 กม²  เป็นจังหวัดหนึ่งของประเทศกรีซ เมืองหลวงชื่อ เออร์มูโปลิส เกาะที่สำคัญได้แก่ อันดรอส ทีนอส นักซอส อามอร์กอส เมลอส และพารอส

หมวดหมู่:เกาะในประเทศกรีซ
หมวดหมู่:รัฐและดินแดนที่ก่อตั้งในปี พ.ศ. 2376
หมวดหมู่:จังหวัดของประเทศกรีซ
หมวดหมู่:หมู่เกาะอีเจียน
ภาษามา

**ภาษามา** (Maa) หรือภาษาชัวมา ภาษาเชมา ภาษามากรุง ภาษามาโต มีผู้พูดทั้งหมด 33,300 คน (พ.ศ. 2542) ในประเทศเวียดนามทางภาคใต้ จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มา
โจเอ็ตสึ (เมือง)

**โจเอ็ตสึ** () เป็นนครในจังหวัดนีงาตะ ประเทศญี่ปุ่น ก่อตั้งขึ้นเมื่อวันที่ 29 เมษายน ค.ศ. 1971 มีขนาดพื้นที่ทั้งสิ้น 973.81 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 183,071 คน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดนีงาตะ
คาซูงาอิ

**คาซูงาอิ** () เป็นนครที่ตั้งอยู่ทางทิศตะวันตกเฉียงเหนือของจังหวัดไอจิ ประเทศญี่ปุ่น ก่อตั้งเมื่อวันที่ 1 มิถุนายน ค.ศ. 1943 มีขนาดพื้นที่ทั้งสิ้น 92.78 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 305,951 คน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดไอจิ
ยกกาอิจิ

**ยกกาอิจิ** () เป็นนครในจังหวัดมิเอะ ประเทศญี่ปุ่น มีขนาดพื้นที่ทั้งสิ้น 205.53 ตารางกิโลเมตร ในปี 2010 มีจำนวนประชากร 314,393 คน 

ยกกาอิจิเป็นศูนย์กลางอุตสาหกรรมการผลิต "บังโกะ" (เครื่องเคลือบดินเผาชนิดหนึ่ง) รถยนต์ ผ้า เคมี ชา ซีเมนต์ และชิ้นส่วนคอมพิวเตอร์ โดยเฉพาะหน่วยความจำยี่ห้อโตชิบา

## อ้างอิง

## แหล่งข้อมูลอื่น
* 
* 
* Yokkaichi Information, Movie, and Community Portal  TranslatablePage
* Hiroshige prints of the Tokaido - Station 44 Yokkaichi 
* 

หมวดหมู่:นครในจังหวัดมิเอะ
การดักรับข้อมูลทางโทรศัพท์ของนิวส์ออฟเดอะเวิลด์

thumb|200px|right|ปกของหนังสือพิมพ์''นิวส์ออฟเดอะเวิลด์''ฉบับสุดท้าย

**การดักรับข้อมูลทางโทรศัพท์ของนิวส์ออฟเดอะเวิลด์** เป็นเรื่องอื้อฉาว (scandal) ของ *[[นิวส์ออฟเดอะเวิลด์]]* (News of the World) หนังสือพิมพ์สัญชาติบริเตนที่จัดพิมพ์โดย หนังสือพิมพ์*นิวส์กรุป* (News Group Newspapers) ในเครือของ นิวส์อินเทอร์เนชันนัล (News International) สังกัดบริษัทนิวส์ (News Corporation) ของ รูเพิร์ต เมอร์ดอช (Rupert Murdoch)

เรื่องอื้อฉาวนี้ตั้งต้นใน ค.ศ. 2006 เมื่อตำรวจนครบาลแจ้งข้อหาแก่ คลิฟ กูดแมน (Clive Goodman) บรรณาธิการบริหารหนังสือพิมพ์*นิวส์ออฟเดอะเวิลด์* และแก่ เกล็น มัลแกร์ (Glenn Mulcaire) นักสืบเอกชน ว่าดักฟังข้อความทางไปรษณีย์เสียง (voicemail) ของพระราชวงศ์อังกฤษ ชายทั้งสองถูกจำคุกใน ค.ศ. 2007 ทว่า *นิวส์ออฟเดอะเวิลด์*ยังคงถูกกล่าวหาว่าดักรับไปรษณีย์เสียงของบุคคลสาธารณะ นักการเมือง และบรรดาผู้มีชื่อเสียง อยู่อีกในหลาย ๆ ปีถัดมา

ตำรวจนครบาลเริ่มสืบสวนข้อกล่าวหาเช่นว่าในเดือนกุมภาพันธ์ ค.ศ. 2011 ระหว่างนั้น มีการฟ้องคดีแพ่งเป็นจำนวนมากต่อ*นิวส์ออฟเดอะเวิลด์* ทนายความของผู้เสียหายอ้างว่า *นิวส์ออฟเดอะเวิลด์*ดักฟังโทรศัพท์ของผู้คนมากกว่าเจ็ดพันคน และเมื่อประเมินแล้ว บรรดาคดีแพ่งจะยังให้บริษัทนิวส์ได้ลาภงอกถึงสี่สิบล้านยูโร

ในเดือนกรกฎาคม ค.ศ. 2011 มีการกล่าวหาเพิ่มเติมว่า *นิวส์ออฟเดอะเวิลด์* ดักรับไปรษณีย์เสียงของ มิลลี ดาวเลอร์ (Milly Dowler) เด็กหญิงวัยสิบสามปีที่ถูกลักพาและฆ่าทิ้ง กับทั้งของบรรดาผู้เสียหายจากการระเบิดกรุงลอนดอน 7/7 ตลอดจนของญาติมิตรเหล่าทหารหาญที่เสียชีวิตในสมรภูมิต่าง ๆ ด้วย หนังสือพิมพ์*นิวส์ออฟเดอะเวิลด์*เผชิญกับความโกรธแค้นขนานใหญ่ของพลเมือง ผู้โฆษณาทั้งปวงถอนตัวจากหนังสือพิมพ์และบริษัทในเครือเดียวกัน และมีการข่มขู่ประทุษร้าย บีสกายบี (BSkyB) เครื่องมือถ่ายทอดสัญญาณที่หนังสือพิมพ์*นิวส์ออฟเดอะเวิลด์*กำลังจะได้มาอีกด้วย

ครั้นวันที่ 6 กรกฎาคม เดวิด แคเมอรอน (David Cameron) นายกรัฐมนตรี แถลงต่อรัฐสภาว่า รัฐบาลจะจัดให้มีการสืบสวนเพื่อให้ได้ข้อมูลเพิ่มเติมเกี่ยวกับเรื่องอื้อฉาวนี้ วันถัดมา รูเพิร์ต เมอร์ดอชประกาศว่า หนังสือพิมพ์จะยุติในวันอาทิตย์ที่ 10 กรกฎาคม ค.ศ. 2011 หลังจากเผยแพร่มาหนึ่งร้อยหกสิบแปดปี

## อ้างอิง

หมวดหมู่:เรื่องอื้อฉาว
หมวดหมู่:พ.ศ. 2554
หมวดหมู่:การแฮ็ก
ปลากระเบนทอง

*ระวังสับสนกับ: [[ปลากระเบนจุดฟ้า]]*

**ปลากระเบนทอง** หรือ **ปลากระเบนหิน** () เป็นปลากระเบนชนิดหนึ่ง มีชื่อวิทยาศาสตร์ว่า *Taeniura lymma* อยู่ในวงศ์ปลากระเบนธง (Dasyatidae)

มีลำตัวแบนค่อนข้างกลม ตาโปนโต มีช่องจมูกทางด้านข้างของตาขนาดใหญ่ ด้านล่างมีปากเว้าโค้ง ลำตัวกว้างประมาณ 25 เซนติเมตร หรือ 1 ฟุต มีหางยาวเท่า ๆ กับความยาวลำตัว มีเงี่ยงที่โคนหาง 2 อัน ลักษณะแหลมยาว ปลายหางมีแผ่นหนังบาง ๆ คล้ายปลากระเบนชายธง และมีแถบสีฟ้าเป็นคู่ขนานกันตั้งแต่โคนจรดปลายหาง ตามลำตัวเป็นเมือกลื่นสีเหลืองทอง และมีจุดสีฟ้าแต้มอยู่ทั่วทางด้านบน พื้นลำตัวมีหลากหลายสี ทั้ง สีเขียว, สีน้ำตาล หรือสีเทา ส่วนใต้ท้องมีสีขาว

อาศัยอยู่ตามพื้นทรายในบริเวณแนวปะการังเขตร้อนทั่วไป พบได้ตั้งแต่ความลึกไม่เกิน 30 เมตร จนถึงชายฝั่ง กินอาหารจำพวก สัตว์น้ำขนาดเล็ก ตลอดจนสัตว์มีกระดองชนิดต่าง ๆ  

พบกระจายพันธุ์ตั้งแต่ชายฝั่งของแอฟริกาตะวันออกไปจนถึง ทะเลแดง, อ่าวเปอร์เซีย, อ่าวเบงกอล, ทะเลอันดามัน, อ่าวไทย, ทะเลจีนใต้, ทะเลฟิลิปปิน ไปจนถึงออสเตรเลียทางตอนเหนือ

จัดเป็นปลากระเบนอีกชนิดหนึ่งที่มีขนาดไม่ใหญ่นักและมีความสวยงาม จึงนิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
*รูปและข้อมูลปลากระเบนทอง จาก Fishbase.org
หมวดหมู่:วงศ์ปลากระเบนธง
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:ปลาที่พบในประเทศอินเดีย
หมวดหมู่:ปลาน้ำเค็ม
หมวดหมู่:ปลาที่พบในประเทศออสเตรเลีย
แจ็กเกอลีน เคนเนดี โอนาสซิส

**แจ็กเกอลีน ลี "แจ๊คกี" (บูเวียร์) เคนเนดี โอนาสซิส** (Jacqueline Lee "Jackie" (Bouvier) Kennedy Onassis) (28 กรกฎาคม 1929 — 19 พฤษภาคม 1994) เป็นภรรยาของจอห์น เอฟ. เคนเนดี สุภาพสตรีหมายเลขหนึ่งของสหรัฐอเมริกา ตั้งแต่ปี 1961 จนกระทั่งเหตุการณ์การลอบสังหารจอห์น เอฟ. เคนเนดีในปี 1963 ห้าปีต่อมาเธอแต่งงานกับมหาเศรษฐีชาวกรีกชื่ออริสโตเติล โอนาซิส พวกเขายังคงอยู่ด้วยกันจนกระทั่งเขาตายในปี 1975 สำหรับยี่สิบปีสุดท้ายในชีวิตของเธอมีอาชีพที่ประสบความสำเร็จเป็นบรรณาธิการหนั​​งสือ เธอเป็นที่จดจำจากผลงานของเธอเพื่อศิลปะและการอนุรักษ์สถาปัตยกรรมเก่าแก่ สไตล์ของเธอ และความสง่างาม

ไฟล์:Jacqueline Bouvier Kennedy Onassis2.jpg| แจคลีน บูเวียร์ เคนเนดีที่ แฮมเมอร์ ฟาร์ม ในนิวพอร์ต, เกาะโรบ ในวันแต่งงานของเธอเมื่อวันที่ 12 กันยายน 1953
ไฟล์:Jacqueline Bouvier by David Berne, 1935.jpg| แจคลีน บูเวียร์ในปี 1935


หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:บรรณาธิการ
หมวดหมู่:ชาวอเมริกันเชื้อสายอังกฤษ
หมวดหมู่:คริสต์ศาสนิกชนนิกายโรมันคาทอลิกชาวอเมริกัน
หมวดหมู่:บุคคลจากรัฐนิวเจอร์ซีย์
หมวดหมู่:บุคคลจากแมนแฮตตัน
หมวดหมู่:บุคคลจากรัฐนิวยอร์ก
หมวดหมู่:นักกีฬาขี่ม้าหญิงชาวอเมริกัน
หมวดหมู่:เสียชีวิตจากมะเร็งต่อมน้ำเหลือง
หมวดหมู่:ตระกูลเคนเนดี
วัดพุทธาราม (ประเทศฟินแลนด์)

**วัดพุทธาราม** ฟินแลนด์ เป็นวัดของคณะสงฆ์เถรวาทไทย สังกัดมหานิกาย ที่ตั้งขึ้นเพื่อรองรับชุมชนชาวพุทธในประเทศฟินแลนด์ ทั้งชุมชนชาวไทย ศรีลังกา จีน กัมพูชา ลาว หรือชาวต่างชาติอื่น ๆ ที่นับถือพระพุทธศาสนา 

## ที่ตั้ง
วัดพุทธาราม (Watbuddharama Finland) วัดไทยในประเทศฟินแลนด์ ตั้งอยู่ที่ เลขที่ 25 อัลโลคนเตีย นูรวียารวี ฟินแลนด์ 05450 [Aallokontie 25 05450 Nurmijärvi] 

วัดพุทธารามเป็นวัดในพระพุทธศาสนา ตั้งอยู่ที่เมืองนูรวียารวี (Nurmijärvi) อยู่ห่างจากเมืองหลวง กรุงเฮลซิงกิ (Helsinki) ประมาณ 50 กิโลเมตร อยู่ในชนบทที่สงบ ใกล้ถนนหมายเลข 45 ระหว่างเมือง ฮือวินกา (Hyvinkää) และ วันตา (Vantaa)

วัดแห่งนี้เปิดรับสำหรับทุกคน ทั้งชาวไทยพุทธ ที่อยู่ที่ฟินแลนด์ หรือ ชาวพุทธจากชาติอื่นๆ และรวมถึงผู้ที่ไม่ได้นับถือพระพุทธศาสนา ชาวฟินแลนด์ หรือชาวต่างชาติ สามารถมาเยี่ยมชม หรือสนทนาธรรมได้ 

เมื่อวันที่ 17 สิงหาคม พ.ศ.2560 วัดเริ่มการก่อสร้างศาลาหลังใหม่ โดยบริษัทฮองก้า (*Honka*) ศาลาเป็นไม้ทั้งหลัง มีขนาด 13×31 เมตร มีพื้นที่ใช้สอยภายในรวม 400 ตารางเมตร และสามารถจุคนได้ประมาณ 250 คน ใช้งบประมาณในการก่อสร้างประมาณ 1.1 ล้านยูโร 

ศาลาแห่งนี้ได้เปิดใช้งานครั้งแรกในช่วงเดือนเมษายน ปี พ.ศ.2562 สำหรับงาน*สงกรานต์* ปีใหม่ไทย

ชุมชนชาวไทยมีจำนวนมากในประเทศฟินแลนด์ ประมาณ 10000 คน แต่วัดมีจำนวนสมาชิก 2000 คน จากทุกสัญชาติ

ชาวพุทธสามารถมาสวดมนต์และทำสมาธิ โดยมาพักอยู่ที่วัดหลายๆวันได้ ที่วัดมีที่นอน ครัว ห้องสุขาห้องอาบน้ำ ทุกอย่าง อำนวยความสะดวก สำหรับผู้ที่มาปฏิบัติธรรม

พระมหานวล ชำนาญรัมย์ เจ้าอาวาสวัด และคุณปรานอม เฮโนเนน ประธานสมาคมชาวพุทธฟิน-ไทยในฟินแลนด์

## ประวัติ

## ลำดับเจ้าอาวาส/พระธรรมทูต
#**พระครูศรีญาณวิเทศ (นวล วณฺณวฑฺฒโก)** (ตั้งแต่ พ.ศ. 2542-ปัจจุบัน)

## อ้างอิง

## แหล่งข้อมูลอื่น
*วัดพุทธาราม วัดไทยในฟินแลนด์ 
*วัดพุทธาราม ฟินแลนด์
*วัดไทยในฟินแลนด์ ดินแดนแห่งซาวน่าและมือถือ Nokia โดย โมไนย พจน์ 

พุทธาราม
หมวดหมู่:สิ่งก่อสร้างในประเทศฟินแลนด์
หมวดหมู่:ความสัมพันธ์ไทย–ฟินแลนด์